Ericu950/Stoicheia-meter-silver huggingface dataset:
ὁ δὲ σπουδαῖος ὀλιγοδεής , ἀθανάτου καὶ θνητῆς φύσεως μεθόριος , τὸ μὲν ἐπιδεὲς ἔχων διὰ σῶμα θνητόν , τὸ δὲ μὴ πολυδεὲς διὰ ψυχὴν ἐφιεμένην ἀθανασίας 0 1 .
οὕτως μὲν πενίᾳ πλοῦτον ἀντιτάττουσιν ·
ἀδοξίᾳ δὲ εὔκλειαν 0 ·
ὁ γὰρ ἔπαινος ὁρμητήριον ἔχων κ αλοκἀγαθίαν καὶ ὥσπερ ἀπὸ ἀενάου πηγῆς ἐκεῖθεν ῥέων ἀνεξετάστων ἀνθρώπων οὐκ ἐνομιλεῖ πλήθεσι τὰς τῆς ψυχῆς ἀνωμαλίας ἀβεβαίοις φωναῖς ἀπογυμνοῦν εἰωθότων , ἃς ἔστιν ὅτε λημμάτων αἰσχρῶν ἐπευωνίζοντες οὐκ ἐρυθριῶσιν κατὰ τῶν ἀριστίνδην ἐπιλεγομένων .
ὀλίγος δὲ τούτων ἀριθμός ἐστιν ·
ἀρετὴ γὰρ οὐ πολύχουν ἐν θνητῷ γένει 0 .
πηρώσει γε μὴν αἰσθήσεων , ᾗ συζῶντες ἔτι μυρίοι προαπέθανον τῷ μηδὲν ἀλεξίκακον εὑρεῖν δύνασθαι φάρμακον , ἀντικάθηται φρόνησις , τὸ κρατιστεῦον τῶν ἐν ἡμῖν , ἐνομματοῦσα διάνοιαν , ἣ πρὸς ὀξυωπίαν τῶν σώματος ὀφθαλμῶν ὅλῳ , φασί , καὶ τῷ παντὶ διενήνοχεν .
οἱ μὲν γὰρ τὰς ἐπιφανείας τῶν ὁρατῶν καταθεῶνται , ἅμα δεόμενοι φωτὸς ἔξωθεν , ἡ δὲ καὶ διὰ βάθους χωρεῖ τῶν σωμάτων , ὅλα δι ὅλων καθ ἕκαστα τῶν μερῶν ἀκριβοῦσα καὶ περιαθροῦσα καὶ τὰς τῶν ἀσωμάτων φύσεις , ἃς ἐπισκοπεῖν αἴσθησις ἀδυνατεῖ ·
σχεδὸν γὰρ πᾶσαν ὀξυωπίαν ὀφθαλμοῦ καταλαμβάνει , μὴ προσδεομένη νόθου φωτός , ἀστὴρ οὖσα αὐτὴ καὶ σχεδόν τι τῶν ἐπουρανίων ἀπεικόνισμα καὶ μίμημα .
νόσοι γε μὴν σωμάτων ὑγιαινούσης ψυχῆς ἥκιστα βλάπτουσιν ·
ὑγεία δὲ ψυχῆς εὐκρασία δυνάμεών ἐστι τῆς τε κατὰ τὸν θυμὸν καὶ τὴν ἐπιθυμίαν καὶ τὸν λόγον , ἐπικρατούσης τῆς λογικῆς καὶ ὥσπερ ἀφηνιαστὰς ἵππους ἡνιοχούσης ἑκατέρας 0 .
ὄνομα ταύτης ἴδιον τῆς ὑγείας ἐστὶ σωφροσύνη , σωτηρίαν τῷ φρονοῦντι τῶν ἐν ἡμῖν ἀπεργαζομένη ·
\ κινδυνεῦον γὰρ αὐτὸ πολλάκις ὑπὸ τῆς τῶν παθῶν φορᾶς κατακλύζεσθαι ὑποβρύχιον οὐκ ἐᾷ χωρεῖν , ἀλλὰ ἀνέλκει καὶ μετέωρον ἐξαίρει ψυχοῦσα καὶ ζῳογονοῦσα καὶ τρόπον τινὰ ἀπαθανατίζουσα .
πάντα δὲ τὰ εἰρημένα ὑφηγήσεις εἰσὶ καὶ διδασκαλίαι πολλαχοῦ τῆς νομοθεσίας ἐστηλιτευμέναι , τοὺς μὲν εὐπειθεῖς μαλακώτερον ἀναπείθουσαι τοὺς δὲ ἀπειθεστέρους ἐμβριθέστερον καταφρονεῖν τῶν περὶ σῶμα καὶ ἐκτός , ἓν μὲν τέλος ἡγουμένους τὸ κατ ἀρετὴν βιοῦν , ζηλοῦντας δὲ καὶ τ ἄλλα ὅσα ἀγωγὰ πρὸς τοῦτο 0 .
καὶ εἴ γε μὴ διὰ τῶν προτέρων ἐτύγχανον ἕκαστα διεξεληλυθὼς τῶν εἰς ἀτυφίαν , ἐπειρώμην ἂν ἀπομηκύνειν ἐν τῷ παρόντι συνυφαίνων καὶ συνείρων τὰ δοκοῦντα σποράδην κεῖσθαι ἐν τόποις διαφέρουσιν ·
εἰρηκὼς δ ὅσα καιρὸς παλιλλογεῖν οὐ δικαιῶ 0 .
τοὺς μέντοι μὴ ἀποκνοῦντας ἀλλὰ διὰ σπουδῆς τιθεμένους ἐντυγχάνειν ταῖς πρὸ τούτων βίβλοις δεῖ νοῆσαι , ὅτι πάντα τὰ περὶ ἀτυφίας λεχθέντα σχεδόν ἐστι περὶ ἀνδρείας , ἐπειδήπερ εὐτόνου καὶ γενναίας καὶ σφόδρα νενευρωμένης ψυχῆς ἐστι καταφρονῆσαι πάντων ὅσα τῦφος εἴωθε σεμνοποιεῖν ἐπὶ διαφθορᾷ τοῦ πρὸς ἀλήθειαν βίου .
τοσαύτη δέ τίς ἐστι τῷ νόμῳ σπουδὴ καὶ φιλοτιμία περὶ τοῦ γυμνάσαι καὶ συγκροτῆσαι ψυχὴν πρὸς ἀνδρείαν , ὥστε καὶ περὶ ἐσθημάτων ὁποῖα ἐχρῆν ἀμπέχεσθαι διετάξατο ἀπειπὼν ἀνὰ κράτος ἀνδρὶ γυναικὸς ἀμπεχόνην ἀναλαμβάνειν , ἕνεκα τοῦ μηδὲν ἴχνος ἢ σκιὰν αὐτὸ μόνον τοῦ θήλεος ἐπὶ λύμῃ τῆς ἄρσενος γενεᾶς προσάψασθαι ·
βούλεται γὰρ ἑπόμενος ἀεὶ τῇ φύσει τὰ οἰκεῖα καὶ συνῳδὰ ἀλλήλοις ἄχρι τῶν ἐσχάτων καὶ δι εὐτέλειαν ἀφανεστέρων εἶναι δοκούντων νομοθετεῖν .
ἐπειδὴ γὰρ τύπους σωμάτων ἑώρα καθάπερ ἐπὶ πλάτους χαραχθέντας ἀνομοίους ἀνδρός τε αὖ καὶ γυναικὸς καὶ βίον ἑκατέρῳ τῶν εἰδῶν οὐ τὸν αὐτὸν ἀπονεμηθέντα  τῷ μὲν γὰρ ὁ κατοικίδιος , τῷ δ ὁ πολιτικὸς προσκεκλήρωται  , κ ἀν τοῖς ἄλλοις ὅσα μὴ φύσεως μὲν ἔργα ἦν , φύσει δὲ ἀκόλουθα γνώμης ἀγαθῆς εὑρήματα , συμφέρον ἔκρινε διατάξασθαι 0 1 2 ·
ταῦτα δ  ἦν τὰ περὶ δίαιταν καὶ ἀμπεχόνην καὶ εἴ τι ὁμοιότροπον 0 .
ἠρρενῶσθαι γὰρ τόν γε πρὸς ἀλήθειαν ἄνδρα κ ἀν τούτοις ἠξίωσε καὶ μάλιστα ἐν ἐσθήμασιν , ἃ ἐπιφερόμενος ἀεὶ μεθ ἡμέραν τε καὶ νύκτωρ ὀφείλει μηδὲν ἔχειν ἀνανδρίας ὑπόμνημα .
κατὰ τὰ αὐτὰ μέντοι καὶ τὴν γυναῖκα ἀσκήσας τοῖς ἁρμόττουσι κόσμοις ἐκώλυσεν ἀναλαμβάνειν ἀνδρὸς ἐσθῆτα , πόρρωθεν ὡς ἀνδρογύνους οὕτως καὶ γυνάνδρους φυλαξάμενος 0 ·
ἑνὸς γάρ , καθάπερ ἐν ταῖς οἰκοδομίαις , ὑφαιρεθέντος ᾔδει καὶ τ ἄλλα μενοῦντα οὐκ ἐν ὁμοίῳ 0 .
ἔτι τοίνυν τῶν ἀνθρωπείων πραγμάτων δυσὶ καιροῖς ἐμφερομένων , εἰρήνῃ τε καὶ πολέμῳ , τὰς ἀρετὰς ἔστιν ἰδεῖν ἐν ἀμφοτέροις ἐξεταζομένας .
περὶ μὲν οὖν τῶν ἄλλων λέλεκται πρότερον καὶ αὖθις , εἰ γένοιτό τις χρεία , λεχθήσεται ·
τὰ δὲ νῦν ἀνδρείαν οὐ παρέργως ἐξεταστέον , ἧς τὰ μὲν κατ εἰρήνην ἔργα πολλαχοῦ τῆς νομοθεσίας ὕμνησεν ἀεὶ τῶν καιρῶν στοχαζόμενος , περὶ ὧν ἐν τοῖς οἰκείοις τόποις ὑπεμνήσαμεν , τῶν δὲ κατὰ πόλεμον ἐνθένδε ποιησόμεθα τὴν ἀρχήν , ἐκεῖνο προειπόντες .
ὅταν ποιῆται τὸν στρατιωτικὸν κατάλογον , οὐχ ἅπασαν τὴν νεότητα καλεῖν οἴεται δεῖν , ἀλλ ἔστιν οὓς παραιτεῖται προστιθεὶς αἰτίας εὐλόγους τῆς ἀστρατείας ·
αὐτίκα τοὺς κατεπτηχότας καὶ δειλούς , μελλήσοντας ὑπὸ τῆς ἐμφύτου μαλακίας ἁλίσκεσθαι καὶ δέος τοῖς ἄλλοις συμμάχοις ἐμποιεῖν 0 .
τὸ γὰρ ἑτέρου κακὸν εὖ πως ὁ πλησίον ἀναμάττεσθαι φιλεῖ , καὶ μάλιστ ἐν πολέμῳ , τοῦ λογισμοῦ διὰ τὴν ἀγωνίαν συγκεχυμένου καὶ τὰς τῶν πραγμάτων ἀντιλήψεις ἀκριβοῦν ἀδυνατοῦντος ·
τότε γὰρ εὐλάβειαν μὲν τὴν δειλίαν , τὸ δὲ φοβεῖσθαι προμηθές , ἀσφάλειαν δὲ τὴν ἀνανδρίαν εἰώθασι καλεῖν , αἴσχιστα ἔργα εὐπρεπέσι καὶ σεμναῖς κλήσεσιν ἐπαμπίσχοντες 0 .
ὅπως οὖν μὴ τὰ μὲν οἰκεῖα βλάπτηται διὰ τῆς τῶν εἰς τὸν πόλεμον ἰόντων ἀνανδρίας , ἐπικυδέστερα δὲ γίνηται τὰ τῶν ἐχθρῶν αἱρούντων καταφρονητικῶς τοὺς ἀγεννεῖς , ὄχλον ἀργὸν εἰδὼς οὐκ ὠφέλιμον ἀλλ ἐμπόδιον εἰς κατόρθωμα , ἀνεῖρξε τοὺς ἀτόλμους καὶ ἀναπίπτοντας δειλίᾳ , καθάπερ , οἶμαι , καὶ τοῖς τὰ σώματα νοσοῦσι στρατηγὸς οὐδεὶς ἀνάγκην ἐπιτίθησι πολεμεῖν , ὑποπαραιτουμένης ἀσθενείας .
νόσος δέ τις καὶ ἡ δειλία , βαρυτέρα τῶν κατὰ τὸ σῶμα , τὰς ψυχῆς δυνάμεις καθαιροῦσα 0 ·
τῶν μὲν γὰρ βραχὺν εἶναι συμβαίνει τὸν χρόνον τῆς ἀκμῆς , ἡ δ ἐστὶ κακὸν σύντροφον , μᾶλλον ἢ οὐχ ἧττον τῶν ἡνωμένων μερῶν προσπεφυκὸς ἐκ πρώτης ἡλικίας ἄχρι πανυστάτου γήρως , εἰ μὴ τύχοι θεὸς ἰώμενος 0 ·
καὶ μὴν οὐ δ ἅπαντας τοὺς εὐτολμοτάτους καλεῖ , κ ἂν σφόδρα ἐρρωμένοι καθ ἑκάτερον σῶμα καὶ ψυχὴν προαγωνίζεσθαι καὶ προκινδυνεύειν ἐθέλωσιν ·
ἀλλὰ τῆς γνώμης αὐτοὺς ἐπαινέσας , ὅτι κοινωνικὸν καὶ πρόθυμον καὶ ἀκατάπληκτον ἦθος ἐπιδείκνυνται , διερευνᾷ μή τισιν ἀναγκαίαις αἰτίαις ἐνδέδενται , ὧν ὁλκὸς ἡ δύναμις 0 .
εἰ γάρ τις , φησί , νεωστὶ δειμάμενος οἰκίαν οὐκ ἔφθη εἰσοικίσασθαι ἢ ἀμπελῶνα φυτεύσας νεόφυτον , αὐτὸς εἰς γῆν τὰ κλήματα καθείς , μήπω τῆς ἐπικαρπίας καιρὸν ἔσχεν ἢ παρθένον ἐγγυησάμενος οὐκ ἔγημεν , ἀφείσθω πάσης στρατείας , φιλανθρώπως ὁμοῦ καὶ στρατηγικῶς τὴν ἄδειαν εὑρισκόμενος , ἕνεκα δυοῖν ·
ἑνὸς μὲν ἵνα , ἐπειδὴ τὰ κατὰ πολέμους ἄδηλα , μὴ τὰ τῶν πονησάντων ἀταλαιπώρως ἄλλοι λαμβάνωσι 0 ·
χαλεπὸν γὰρ ἔδοξεν εἶναι , τῶν ἰδίων τινὰ μὴ ἀπόνασθαι δυνηθῆναι , ἀλλ  οἰκοδομεῖν μὲν ἕτερον , ἐνοικεῖν δὲ ἄλλον , καὶ φυτεύειν μέν τινα , τὸν δὲ μὴ φυτεύσαντα καρποῦσθαι , καὶ μνᾶσθαι μὲν ἄλλον , γαμεῖν δὲ τὸν μὴ μνώμενον , ὡς οὐ δεῖν ἀτελεῖς τὰς ἐλπίδας κατασκευάζειν τοῖς χρηστὰ τὰ κατὰ τὸν βίον προσδοκήσασιν 0 ·
ἑτέρου δὲ ἵνα μὴ σώματι στρατευόμενοι ταῖς ψυχαῖς ὑστερίζωσιν 0 ·
ἀνάγκη γὰρ αὐτῶν τὴν διάνοιαν ἐκεῖ τετάσθαι πόθῳ τῆς ἀπολαύσεως ὧν ἀφειλκύσθησαν 0 ·
ὡς γὰρ οἱ πεινῶντες ἢ διψῶντες , ὅταν σιτίον ἢ ποτόν που παραφανῇ , διώκουσι καὶ ἐπιτρέχουσιν ἀμεταστρεπτὶ γλιχόμενοι μεταλαβεῖν , οὕτως οἱ περὶ νομίμου γυναικὸς ἢ οἰκίας ἢ χωρίου κτήσεως πονηθέντες καὶ ὅσον οὔπω τῇ ἐλπίδι νομίζοντες εἰς τὸν ἑκάστου τῆς χρήσεως ἀφῖχθαι καιρόν , ὅταν ἀφαιρεθῶσι τὴν ἀπόλαυσιν , σφαδᾴζουσιν , ὡς παρόντας μὴ παρεῖναι τῷ κρείττονι μέρει , ψυχῇ , δι οὗ συμβαίνει κατορθοῦν ἢ τ οὐναντίον 0 .
τούτους οὖν καὶ τοὺς ὁμοίους οὐκ οἴεται δεῖν εἰς τὸν στρατιωτικὸν ἄγειν κατάλογον , ἀλλ οἷς οὐδὲν προενεληλυθὸς ὑποικουρεῖ πάθος , ὅπως ἐλευθέροις καὶ ἀφέτοις ὁρμαῖς ἀπροφασίστως τοῖς δεινοῖς ἐπαποδύωνται .
καθάπερ γὰρ παντευχίας οὐδὲν ὄφελος ἀσθενεῖ σώματι ἢ λελωβημένῳ , ἣν ἀδυνατοῦν ἀπορρίψει , τὸν αὐτὸν τρόπον ἐρρωμένον σῶμα φθερεῖ τι κηραινούσης πάθος ψυχῆς μὴ συνᾷδον τοῖς παροῦσιν 0 .
εἰς ἅπερ ἀπιδὼν οὐ μόνον λοχαγοὺς καὶ στρατηγοὺς καὶ τοὺς ἄλλους τῆς στρατιᾶς ἡγεμόνας ἀλλὰ καὶ τῶν στρατιωτῶν ἕκαστον ἐπικρίνει , δοκιμάζων πῶς ἔχει πρός τε σώματος εὐεξίαν καὶ πρὸς εὐστάθειαν λογισμοῦ , σῶμα μὲν ἐξετάζων , εἰ ὁλόκληρον , εἰ ὑγιαῖνον ὅλον δι ὅλων , εἰ τοῖς μέρεσι καὶ μέλεσι πᾶσιν εὖ ἡρμοσμένον πρὸς τὰς ἐπιβαλλούσας ἑκάστῳ σχέσεις τε καὶ κινήσεις , ψυχὴν δέ , εἰ θαρραλεότητος καὶ εὐτολμίας ἀνάπλεως , εἰ ἀκατάπληκτος καὶ μεστὴ φρονήσεως | εὐγενοῦς , εἰ φιλότιμος καὶ ζωῆς ἀδόξου τὸν σὺν εὐκλείᾳ θάνατον προκρίνουσα 0 1 2 .
τούτων γὰρ ἕκαστον ἰδίᾳ καθ αὑτό , εἰ δεῖ τ ἀληθὲς εἰπεῖν , δύναμίς ἐστιν ·
ἀθρόα δ εἰ συνέλθοιεν , ῥώμην ἄμαχόν τινα καὶ ἀνανταγώνιστον ἐκ πολλοῦ τοῦ περιόντος ἐπιδείξονται , κρατοῦντες ἀναιμωτὶ τῶν πολεμίων .
τῶν δὲ λεχθέντων σαφεστάτην πίστιν αἱ ἱεραὶ βίβλοι περιέχουσιν .
ἔθνος πολυανθρωπότατόν ἐστιν Ἄραβες , οἷς ὄνομα παλαιὸν ἦν Μαδιηναῖοι .
οὗτοι πρὸς Ἑβραίους φιλαπεχθημόνως ἔχοντες , οὐδενὸς ἕνεκα ἑτέρου μᾶλλον ἢ ὅτι τὸ ἀνωτάτω καὶ πρεσβύτατον αἴτιον σέβουσι καὶ τιμῶσι τῷ ποιητῇ καὶ πατρὶ τῶν ὅλων προσκεκληρωμένοι , καὶ πάσας μὲν μηχανὰς τεχνάζοντες , πάσας δὲ πείρας καθιέντες , ἵνα ἀπὸ τῆς τοῦ ἑνὸς καὶ ὄντως ὄντος τιμῆς αὐτοὺς ἀποστήσωσι καὶ μεθαρμόσωνται πρὸς ἀσέβειαν ἐξ ὁσιότητος  οὕτως γὰρ περιέσεσθαι ῥᾳδίως ὑπελάμβανον  , ἐπειδὴ μυρία καὶ λέγοντες καὶ δρῶντες ἀπειρήκεσαν , ὥσπερ οἱ θανατῶντες ἐφ ὧν ἀπογνῶσι σωτηρίας , καί τι τοιοῦτον ἐπινοοῦσι στρατήγημα 0 .
γυναικῶν τὰς περικαλλεστάτας μεταπεμψάμενοί φασιν αὐταῖς ·
„ ὁρᾶτε , ὡς ἀπερίληπτός ἐστιν ἡ τῶν Ἑβραίων πληθύς .
τῆς δὲ πληθύος ἐστὶν ἀργαλεώτερον ἐπιτείχισμα ἡ ὁμόνοια καὶ συμφωνία τούτων ·
αἴτιον δὲ τῆς ὁμονοίας τὸ ἀνωτάτω καὶ μέγιστον ἡ περὶ τοῦ ἑνὸς θεοῦ δόξα , ἀφ ἧς οἷα πηγῆς ἑνωτικῇ καὶ ἀδιαλύτῳ φιλίᾳ κέχρηνται πρὸς ἀλλήλους 0 1 .
ἡδονῇ δ ἁλωτὸν ἄνθρωπος , καὶ μάλιστα συνουσίᾳ τῇ πρὸς γυναῖκα 0 1 .
διαπρεπέσταται δ ἐστέ ·
καὶ φύσει μὲν ἀγωγὸν τὸ κάλλος , ἡ δὲ νεότης εἰς ἀκρασίαν εὐόλισθον 0 1 .
ἑταιρήσεως ἢ μοιχείας ὀνόματα μὴ δείσητε ὡς αἰσχύνην ἐποίσοντα , τὰς ἐκ τοῦ πράγματος ὠφελείας ἀντιτιθεῖσαι , δι ἃς τὰς ἐφ ἡμέραν ἀδοξίας μεθαρμόσεσθε εἰς ἀγήρω καὶ ἀτελεύτητον εὔκλειαν , τὰ μὲν σώματα ὅσα τῷ δοκεῖν προέμεναι , σόφισμα κατ  ἐχθρῶν καὶ στρατήγημα , παρθένους δὲ τὰς ψυχὰς διαφυλάττουσαι , αἷς καὶ τὴν πρὸς τὸ μέλλον ἁγνείαν ἐπισφραγιεῖσθε 0 .
καὶ καινότατον ὁ πόλεμος οὗτος ἕξει κλέος διὰ γυναικῶν ἀλλ οὐ δι ἀνδρῶν κατορθωθείς ·
τὸ μὲν γὰρ ἡμέτερον , ὁμολογοῦμεν , γένος οὗ γενήσεται ἧττα , διὰ τὸ πᾶσι τοῖς εἰς μάχην τοὺς ἀντιπάλους ἐπικυδεστέρους εἶναι , τὸ δ ὑμέτερον παντελῶς τὴν νίκην οἴσει καί , τὸ μέγιστον ἀγαθόν , τὰς δίχα κινδύνων ἀριστείας ·
ἀναιμωτὶ γάρ , μᾶλλον δὲ καὶ ἀκονιτί , κατὰ τὴν πρώτην φαντασίαν αὐτὸ μόνον ὀφθεῖσαι περιέσεσθε .
“ ταῦτ  ἀκούσασαι , καθαροῦ βίου μη δ ὄναρ ᾐσθημέναι , παιδείας ὀρθῆς ἄγευστοι , συναινοῦσιν , ἅτε πεπλασμένον ἦθος σωφροσύνης τὸν ἄλλον χρόνον καθυποκρινάμεναι , καὶ πολυτελέσιν ἐσθῆσι καὶ ὅρμοις καὶ οἷς ἄλλοις εἴωθε διακοσμεῖσθαι γυνὴ πᾶσιν ἀσκηθεῖσαι καὶ τὸ ἐκ φύσεως κάλλος εὐμορφότερον ταῖς ἐπιμελείαις ἀπεργασάμεναι  τὸ γὰρ ἀγώνισμα οὐ μικρὸν ἦν , θήρα νέων ἀθηράτων  εἰς τ οὐμφανὲς προέρχονται .
καὶ πλησίον γενόμεναι βλέμμασιν ἑταιρικοῖς καὶ στωμυλίᾳ λόγων καὶ σχέσεσι καὶ κινήσεσιν ἀκολάστοις δελεάζουσι τῆς νεότητος τὴν ὀλιγόφρονα μοῖραν , ἀνερμάτιστα καὶ ἀνίδρυτα ἤθη ·
καὶ διὰ τῆς τῶν σωμάτων αἰσχύνης ἀγκιστρευσάμεναι τὰς ψυχὰς τῶν συνελθόντων , ἐπὶ θυσίας ἀθύτους καὶ σπονδὰς ἀσυμβάτους καλέσασαι τῶν χειροκμήτων , ἀλλοτριοῦσι τῆς τοῦ ἑνὸς καὶ ὄντως ὄντος θεραπείας θεοῦ .
τοῦτο διαπραξάμεναι τοῖς ἀνδράσιν εὐαγγελίζονται ·
καὶ ἔμελλον ἂν καὶ ἄλλους ἐπισπᾶσθαι τῶν μὴ σφόδρα βεβαίων , εἰ μὴ τοῦ πάθους λαβὼν οἶκτον ὁ εὐεργέτης καὶ ἵλεως θεὸς ἀνυπερθέτῳ κολάσει τῶν ἀπονοηθέντων  ἦσαν δὲ τέσσαρες πρὸς ταῖς εἴκοσι χιλιάδες  ὥσπερ ὑπὸ χειμάρρου κατακλυσθῆναι κινδυνεύσαντας ἀνεχαίτισε φόβῳ νουθετήσας 0 .
ὁ δὲ τοῦ ἔθνους ἡγεμὼν ἐπαντλῶν τοῖς ὠσὶ τὰ ὑπὲρ εὐσεβείας δόγματα καὶ τὰς ψυχὰς τῶν ὑπηκόων τούτοις ἐπάγων ἐκ φυλῆς ἑκάστης χιλίους ἄνδρας ἀριστίνδην ἐπιλέξας καταλέγει , δίκας ἀναπράξων τῆς ἐνέδρας , ἣν ἐμηχανήσαντο διὰ τῶν γυναικῶν , ἐλπίσαντες μὲν ἅπασαν τὴν πληθὺν ἄνωθεν ἐξ ἄκρας ὁσιότητος καταβαλόντες διαφθεῖραι , μόνους δὲ τοὺς λεχθέντας δυνηθέντες .
οἱ δὲ πρὸς πολλὰς μυριάδας ὀλίγος ἀριθμὸς ἀντιταχθέντες , ἐμπειρίαις ἅμα καὶ εὐτολμίαις χρώμενοι , καθάπερ αὐτός τις ἕκαστος ὅμιλος ὤν , καταφρονητικῶς πυκναῖς ἐπιτρέχοντες ταῖς φάλαγξι καὶ τοὺς ἐν ποσὶν ἀναιροῦντες ἠρήμουν τὰ βύζην συνεστηκότα στίφη καὶ ὅσα ἐφήδρευε πρὸς ἀναπλήρωσιν τῶν κενουμένων τάξεων , ὡς αὐτοβοεὶ πολλὰς μυριάδας καταστορέσαι καὶ μηδένα τῆς ἀντιταχθείσης νεότητος ἀπολιπέσθαι 0 ·
κτείνουσι δὲ καὶ γυναῖκας τὰς συνεπιγραψαμένας ἀνδρῶν γνώμαις ἀνοσίοις , ζωγρήσαντες παρθένους , ἄκακον ἡλικίαν οἰκτισάμενοι .
καὶ τοσοῦτον πόλεμον κατορθώσαντες οὐδένα τῶν ἰδίων ἀπέβαλον , ἀλλ  ὁπόσοι καὶ ὁποῖοι προῆλθον εἰς τὴν μάχην ἐπανῄεσαν ἄτρωτοι καὶ ὁλόκληροι , μᾶλλον δέ , εἰ χρὴ τ ἀληθὲς εἰπεῖν , μετὰ διπλασίονος ῥώμης 0 ·
ἡ γὰρ ἐκ τοῦ νικῆσαι χαρὰ τῆς προτέρας οὐκ ἐλάττονα τὴν ἰσχὺν ἀπειργάσατο .
αἴτιον δὲ οὐδὲν ἦν τούτων ἕτερον ἢ τὸ σπουδάσαι φιλοκινδύνως τὸν ὑπὲρ εὐσεβείας ἀγῶνα ἄρασθαι , ἐν ᾧ καὶ προαγωνίζεται θεός , ἀήττητος ἐπικουρία , βουλὰς μὲν ἀγαθὰς ταῖς διανοίαις ὑφηγούμενος , ἀλκὴν δὲ τοῖς σώμασι κραταιοτάτην ἐντιθείς 0 .
πίστις δὲ τῆς ἐκ θεοῦ συμμαχίας τό τε ὑπ ὀλίγων πολλὰς μυριάδας ἁλῶναι καὶ τὸ μηδένα μὲν τῶν ἐχθρῶν διαφυγεῖν , μηδένα δὲ τῶν φίλων ἀναιρεθῆναι μή τε ἀριθμὸν μή τε σώματος δύναμιν ἐλαττωθέντων 0 1 .
ὅθεν ἐν τοῖς προτρεπτικοῖς φησιν ·
ἐὰν δικαιοσύνην καὶ ὁσιότητα καὶ τὰς ἄλλας ἀρετὰς ἐπιτηδεύῃς , βίον ἀπόλεμον βιώσῃ καὶ εἰς ἅπαν εἰρηνικόν , ἢ ἐνστάντος πολέμου ῥᾳδίως τῶν ἐχθρῶν περικρατήσεις , θεοῦ στραταρχοῦντος ἀοράτως , ᾧ δι ἐπιμελείας ἐστὶ τοὺς ἀγαθοὺς σῴζειν ἀνὰ κράτος .
μήτ  οὖν ἐὰν πολλαῖς μυριάσιν ἐπιτρέχωσιν ὁ πεζὸς ὁμοῦ καὶ ἱππότης στρατὸς εὐοπλοῦντες μή τε ἐὰν ἐρυμνὰ καὶ ἐπίμαχα προκαταλαβόμενοι χωρία τοποκρατῶσι μή τε ἐὰν ἀφθόνοις παρασκευαῖς χορηγῶνται , καταπλαγεὶς δείσῃς , κ ἂν ἁπάντων ἀπορῇς ὧν ἄγουσι περιουσίαν ἐκεῖνοι , συμμάχων , ὅπλων , τόπων εὐκαιρίας , παρασκευῶν ·
ἐκεῖνα γὰρ ὥσπερ ὁλκάδα πεπληρωμένην παντοίων ἀγαθῶν πολλάκις ἐπιπεσὼν ἄνεμος ἐξαίφνης ἀνέτρεψε καὶ κατέλυσε , τοῖς δ εὐτελέσι καὶ λυπροῖς ὥσπερ ἀστάχυσιν ἤδη μεμυκόσιν ἐξ αὐχμοῦ καὶ ἀνομβρίας ἐπιψεκάζων καὶ ἐπινίφων ὁ θεὸς τὰς σωτηρίους δυνάμεις ἐμπαρέσχεν ἀνεγερθῆναί τε καὶ τελειογονῆσαι .
ἐξ οὗ δῆλον , ὅτι δεῖ τοῦ δικαίου καὶ ὁσίου περιέχεσθαι 0 ·
οἷς μὲν γὰρ τὸ θεῖον ἔνσπονδον , ἄκρως εὐδαίμονες , οἷς δὲ ἐχθρόν , ἐσχάτως κακοδαίμονες 0 1 .
τοσαῦτα καὶ περὶ ἀνδρείας εἰς τὸ παρὸν ἀποχρώντως λελέχθω .
περὶ φιλανθρωπίας .
τὴν δ εὐσεβείας συγγενεστάτην καὶ ἀδελφὴν καὶ δίδυμον ὄντως ἑξῆς ἐπισκεπτέον φιλανθρωπίαν , ἧς ἐρασθεὶς ὡς οὐκ οἶδ εἴ τις ἕτερος ὁ προφήτης τῶν νόμων  ὁδὸν γὰρ οἷα λεωφόρον ἄγουσαν ἐφ  ὁσιότητα ταύτην ἠπίστατο  τοὺς ὑπ αὐτὸν ἅπαντας ἤλειφε καὶ συνεκρότει πρὸς κοινωνίαν , παράδειγμα καλὸν ὥσπερ γραφὴν ἀρχέτυπον στηλιτεύσας τὸν ἴδιον βίον 0 .
τὰ μὲν οὖν ἐκ πρώτης ἡλικίας ἄχρι γήρως εἰς ἐπιμέλειαν καὶ κηδεμονίαν ἑνὸς ἑκάστου καὶ πάντων ἀνθρώπων πεπραγμένα αὐτῷ δεδήλωται πρότερον ἐν δυσὶ συντάξεσιν , ἃς ἀνέγραψα περὶ τοῦ βίου Μωυσέως .
ἑνὸς δὲ ἢ δυοῖν ὧν ἐπὶ τελευτῇ κατώρθωσεν ἄξιόν ἐστιν ἐπιμνησθῆναι ·
δείγματα γάρ ἐστι τῆς συνεχοῦς καὶ ἀδιαστάτου κ αλοκἀγαθίας , ἣν ἀσύγχυτον ἐνεσφραγίσατο τῇ ψυχῇ χαρακτῆρι θείῳ τυπωθείσῃ .
ἐπειδὴ γὰρ ἡ προθεσμία τῆς θνητῆς ζωῆς ἔμελλεν αὐτῷ περατοῦσθαι καὶ λογίοις ἀριδήλοις ἔγνω τὴν ἐνθένδε μετανάστασιν , οὐδένα τῶν ἄλλων ἢ βασιλέων ἢ ἰδιωτῶν ἐμιμήσατο , οἷς μία σπουδή τε καὶ εὐχὴ κληρονόμους παῖδας καταλιπεῖν , ἀλλὰ καίτοι πατὴρ γεγονὼς δυοῖν υἱοῖν οὐδετέρῳ τὴν ἀρχὴν ἀπέλιπεν ἡττηθεὶς εὐνοίας συγγενικῆς καὶ πάθους φιλοικείου 0 ·
καίτοι , εἰ καὶ τὰ τῶν τέκνων δι ὑποψιῶν ἦν , ἀλλ ἀδελφιδῶν γοῦν οὐκ ἠπόρει καλῶν κ ἀγαθῶν , οἳ γέρας ἀρετῆς ἔσχον τὴν ἀνωτάτω ἱερωσύνην .
ἀλλ  ἴσως ἢ μεθέλκειν αὐτοὺς ἀπὸ τῆς θείας λειτουργίας οὐκ ἐδοκίμασεν ἢ καὶ ὅπερ εἰκὸς ἐνενόησεν , ὅτι ἀμήχανον τοὺς αὐτοὺς δύνασθαι καλῶς ἀμφοῖν ἐπιτροπεύειν , ἱερωσύνης τε καὶ βασιλείας , ὧν ἡ μὲν ἐπαγγέλλεται θεοῦ θεραπείαν , ἡ δ ἀνθρώπων ἐπιμέλειαν 0 1 .
ἴσως δὲ καὶ κριτὴν αὑτὸν οὐκ ἠξίωσε γενέσθαι πράγματος μεγάλου ·
μέγιστον δ ἐστὶ τὸν εὖ πεφυκότα πρὸς ἀρχὴν δοκιμάσαι καὶ σχεδὸν θείας δυνάμεως , ᾗ μόνῃ καθορᾶν ἦθος ἀνθρώπου ῥᾴδιον 0 .
πίστις δὲ σαφεστάτη τοῦ δηλουμένου γένοιτ ἂν ἥδε .
φίλος ἦν αὐτῷ καὶ γνώριμος σχεδὸν ἐκ πρώτης ἡλικίας γενόμενος , Ἰησοῦς ὄνομα , οὗ τὴν φιλίαν πρ οὐξένησεν οὐδὲν τῶν παρὰ τοῖς ἄλλοις εἰωθότων , ἀλλ  ἔρως ὁ οὐράνιος καὶ ἀκήρατος καὶ θεῖος ὄντως , ἐξ οὗ πᾶσαν ἀρετὴν φύεσθαι συμβέβηκεν 0 ·
οὗτος ὁμωρόφιος καὶ ὁμοδίαιτος ἦν αὐτῷ , πλὴν ὁπότε ἐπιθειάσαντι καὶ χρησμῳδουμένῳ προσταχθείη μόνωσις ·
ὑπηρέτει μέντοι καὶ τὰς ἄλλας ὑπηρεσίας ἀεὶ διαφερόντως τῷ πλήθει , μόνον οὐχ ὕπαρχος ὢν καὶ τὰ τῆς ἡγεμονίας συνδιοικῶν .
ἀλλὰ καίτοι βάσανον ἀκριβῆ λαβὼν ἐκ μακρῶν χρόνων τῆς ἔν τε λόγοις καὶ ἔργοις κ αλοκἀγαθίας αὐτοῦ καὶ  τὸ ἀναγκαιότατον 0 .
εὐνοίας τῆς πρὸς τὸ ἔθνος , οὐ δὲ τοῦτον ᾠήθη χρῆναι καταλιπεῖν διάδοχον , δεδιὼς μή ποτε ψευδοδοξῇ νομίζων ἀγαθὸν τὸν οὐκ ὄντα πρὸς ἀλήθειαν , ἐπειδὴ τὰ κριτήρια τῆς ἀνθρωπίνης γνώμης ἀμυδρὰ καὶ ἀβέβαιά πως εἶναι πέφυκεν .
ὅθεν οὐ προπιστεύων ἑαυτῷ ποτνιᾶται καὶ καθικετεύει τὸν ἀοράτου ψυχῆς ἔφορον θεόν , ᾧ μόνῳ διάνοιαν ἔξεστιν ἀκριβῶς θεωρεῖν , ἀριστίνδην ἑλέσθαι τὸν ἐπιτηδειότατον εἰς ἡγεμονίαν , ὃς οἷα πατὴρ ἐπιμελήσεται τῶν ὑπηκόων 0 ·
καὶ τὰς καθαρὰς καὶ ὡς ἂν εἴποι τις τροπικώτερον παρθένους χεῖρας ἀνατείνας εἰς οὐρανόν φησιν ·
„ ἐπισκεψάσθω κύριος ὁ θεὸς τῶν πνευμάτων καὶ πάσης σαρκὸς ἄνθρωπον ἐπὶ τῆς πληθύος , εἰς ἐπιμέλειαν καὶ προστασίαν ποιμένα ὃς ἀνυπαιτίως ἀφηγήσεται , ἵνα μὴ γένηται σαθρὸν τὸ ἔθνος οἷα ποίμνη σπορὰς ἀγελάρχην οὐκ ἔχουσα .
“ καίτοι τίς οὐκ ἂν κατεπλάγη τῶν τότε τῆς εὐχῆς ἀκούσας , „ τί φῄς “ εἰπών „ ὦ δέσποτα ;
οὐκ εἰσὶ μέν σοι γνήσιοι παῖδες , οὐκ εἰσὶ δ ἀδελφιδοῖ ;
μάλιστα μὲν τοῖς υἱοῖς  κληρονόμοι γὰρ οὗτοι φύσει πρῶτοι  κατάλιπε τὴν ἀρχήν , εἰ δ ἀποδοκιμάζεις , τοῖς γοῦν ἀδελφιδοῖς 0 .
εἰ δὲ καὶ τούτους ἀνεπιτηδείους ὑπείληφας τὸ ἔθνος προκρίνων τῶν συγγενεστάτων καὶ οἰκειοτάτων , ἀλλ ἔστι γέ σοι φίλος ἄμεμπτος βάσανον ἀρετῆς τελείας δεδωκώς σοι τῷ πανσόφῳ ·
τί δὴ τοῦτον , εἰ μὴ γένους ἀλλὰ κ αλοκἀγαθίας ἡ αἵρεσίς ἐστιν , οὐκ ἀξιοῖς δοκιμάζειν ;
“ ἀλλ  ἀποφανεῖται ὅτι „ πάντων μὲν κριτὴν ποιεῖσθαι θέμις θεόν , διαφερόντως δὲ τῶν μεγάλων , ἐν οἷς τὸ εὖ γε ἢ χεῖρον μυρίους ὅσους εἰς εὐδαιμονίαν ἤγαγεν ἢ τ οὐναντίον εἰς κακοδαιμονίαν 0 1 .
μεῖζον δ οὐδὲν ἀρχῆς , ᾗ τὰ πόλεων καὶ χωρῶν ὅσα κατὰ πόλεμον ἢ κατ εἰρήνην ἐπιτέτραπται 0 1 ·
ὡς γὰρ πρὸς εὔπλοιαν ἀγαθοῦ καὶ τὴν γνώμην καὶ τὴν ἐπιστήμην δεῖ κυβερνήτου , τὸν αὐτὸν τρόπον καὶ πρὸς εὐνομίαν ὑπηκόων τῶν ἑκασταχοῦ χρεία πανσόφου τινὸς ἡγεμόνος 0 .
σοφίαν δὲ πρεσβυτέραν οὐ μόνον τῆς ἐμῆς γενέσεως ἀλλὰ καὶ τῆς τοῦ κόσμου παντὸς οὖσαν οὔ τε θέμις οὔ τε δυνατὸν ἄλλῳ τῳ κρίνειν ἀλλ ἢ τῷ θεῷ καὶ τοῖς ἀδόλως καὶ καθαρῶς καὶ γνησίως αὐτῆς ἐρῶσιν 0 1 2 .
ἐδιδάχθην δ ἀπ  ἐμαυτοῦ μη δ ἄλλον τινὰ τῶν ἐπιτηδείων εἶναι δοκούντων εἰς ἀρχὴν δοκιμάσαι .
τὴν γοῦν ἐπιμέλειαν καὶ προστασίαν τῶν κοινῶν οὔ τ αὐτὸς ἐθελοντὴς εἱλόμην οὔ θ ὑπ  ἄλλου τινὸς ἀνθρώπων χειροτονηθεὶς ἔλαβον , ἀλλὰ καὶ τοῦ θεοῦ χρησμοῖς ἐναργέσι καὶ λογίοις ἀριδήλοις ἐμφανῶς θεσπίζοντος καὶ προστάττοντος ἄρχειν ἀνεδυόμην ἱκετεύων καὶ ποτνιώμενος , εἰς τὸ μέγεθος ἀφορῶν τοῦ πράγματος , ἕως , ἐπειδὴ πολλάκις ἐκέλευε , δείσας ἐπειθάρχησα .
πῶς οὖν οὐκ ἄτοπόν ἐστι μὴ τοῖς αὐτοῖς ἴχνεσιν ἐπακολουθῆσαι καὶ χρησάμενον ὅτ ἔμελλον ἄρχειν δοκιμαστῇ θεῷ πάλιν ἐπ αὐτῷ μόνῳ θέσθαι τὴν χειροτονίαν τοῦ διαδόχου , μὴ συνεφαψαμένης ἀνθρωπίνης γνώμης , ᾗ τὸ εἰκὸς συγγενέστερόν ἐστι τοῦ ἀληθοῦς , ἄλλως τε καὶ τῆς προστασίας οὐκ ἐπὶ τῷ τυχόντι ἔθνει γενησομένης , ἀλλὰ πολυανθρωποτάτῳ μὲν τῶν ἁπανταχοῦ πάντων , ἐπάγγελμα δὲ ἐπαγγελλομένῳ μέγιστον , ἱκεσίαν τοῦ ὄντως ὄντος , ὅς ἐστι ποιητὴς τῶν ὅλων καὶ πατήρ ;
ὅπερ γὰρ ἐκ φιλοσοφίας τῆς δοκιμωτάτης περιγίνεται τοῖς ὁμιληταῖς αὐτῆς , τοῦτο διὰ νόμων καὶ ἐθῶν Ἰουδαίοις , ἐπιστήμη τοῦ ἀνωτάτω καὶ πρεσβυτάτου πάντων αἰτίου , τὸν ἐπὶ τοῖς γενητοῖς θεοῖς πλάνον ἀπωσαμένοις 0 ·
γενητὸς γὰρ οὐδεὶς ἀληθείᾳ θεός , ἀλλὰ δόξῃ μόνον , τὸ ἀναγκαιότατον ἀφῃρημένος , ἀιδιότητα 0 .
“ Τοῦτο μὲν δὴ πρῶτον ἐναργέστατον δεῖγμα τῆς πρὸς ἅπαν τὸ ὁμόφυλον αὐτοῦ φιλανθρωπίας καὶ πίστεως 0 ·
ἕτερον δὲ τοῦ λεχθέντος οὐκ ἀποδέον 0 .
ἐπειδὴ γὰρ ἀριστίνδην ὁ φοιτητὴς αὐτοῦ καὶ μιμητὴς τῶν ἀξιεράστων ἠθῶν Ἰησοῦς ἄρχων ἐδοκιμάσθη κριτηρίοις θείοις , οὐχ ὥσπερ ἂν ἕτερος ἐπὶ τῷ μὴ τοὺς υἱοὺς ἢ τοὺς ἀδελφιδοῦς αἱρεθῆναι κατήφησεν , ἀλλὰ ὑποπλησθεὶς ἀλέκτου χαρᾶς , ὅτι μελλήσοι τὸ ἔθνος ἐπιτρόπῳ χρῆσθαι τὰ πάντα ἀρίστῳ  καλὸν γὰρ κ ἀγαθὸν ἐξ ἀνάγκης ᾔδει τὸν εὐάρεστον θεῷ  , λαβόμενος τῆς τούτου δεξιᾶς καὶ παραγαγὼν αὐτὸν εἰς ἠθροισμένον τὸ πλῆθος , μηδὲν περὶ τῆς αὑτοῦ τελευτῆς εὐλαβηθείς , ἀλλὰ ταῖς ἀρχαίαις εὐφροσύναις νέας ἑτέρας προσειληφὼς οὐ μόνον διὰ μνήμην τῶν πρότερον εὐπαθειῶν , αἷς κατακόρως διὰ παντὸς εἴδους ἀρετῆς ἐνετρύφησεν , ἀλλὰ καὶ διὰ τὴν ἐλπίδα τοῦ μέλλειν ἀθανατίζεσθαι μεταβαλὼν ἐκ φθαρτοῦ βίου εἰς ἄφθαρτον , ἱλαραῖς ὄψεσιν ἐκ τῆς κατὰ ψυχὴν εὐθυμίας φαιδρὸς καὶ γεγηθώς φησιν ·
„ ἐμοὶ μὲν ἀπαλλάττεσθαι καιρὸς ἤδη τῆς ἐν σώματι ζωῆς 0 ·
ὁ δὲ τῆς ὑμετέρας ἐπιτροπῆς διάδοχος οὗτός ἐστιν αἱρεθεὶς ὑπὸ θεοῦ “ ·
καὶ τὰ χρησθέντα λόγια τῆς δοκιμασίας εὐθὺς ἐπεῖπεν , οἷς ἐπίστευσαν .
καὶ πρὸς τὸν Ἰησοῦν ἀποβλέψας ἀνδραγαθίζεσθαι παραινεῖ καὶ σφόδρα ἰσχύειν ἐν ταῖς εὐβουλίαις , ἀγαθὰς μὲν γνώμας εἰσηγούμενον , ἀνενδότοις δὲ καὶ ἐρρωμένοις λογισμοῖς τὰ γνωσθέντα καλῶς τελειοῦντα .
καὶ ταῦτ ἔλεγεν ἴσως οὐ δεομένῳ παραινέσεως , ἀλλὰ τὸ φιλάλληλον καὶ φιλοεθνὲς πάθος οὐ στέγων , ὑφ οὗ τρόπον τινὰ κεντριζόμενος ἃ συνοίσειν ἐνόμιζεν ἀπεγύμνου .
ἦν δὲ καὶ χρησμὸς αὐτῷ παρακαλέσαι τὸν διάδοχον καὶ εὐθαρσέστατον ἀπεργάσασθαι πρὸς τὴν τοῦ ἔθνους ἐπιμέλειαν , τὸ βάρος μὴ καταδείσαντα τῆς ἀρχῆς , ἵνα τοῖς ἔπειτα γένηται κανὼν καὶ νόμος ἅπασιν ἡγεμόσι πρὸς ἀρχέτυπον παράδειγμα Μωυσῆν ἀποβλέπουσι καὶ μηδεὶς φθονῇ βουλευμάτων ἀγαθῶν τοῖς διαδόχοις , ἀλλ ὑποθήκαις καὶ παραινέσεσι τὰς ψυχὰς αὐτῶν ἀλείφωσι καὶ συγκροτῶσι .
δύναται γὰρ ἀνδρὸς ἀγαθοῦ παραίνεσις ἀναπεπτωκότας ταῖς γνώμαις ἐγεῖραι καὶ διάρασα εἰς ὕψος ἐπάνω τῶν καιρῶν καὶ τῶν πραγμάτων ἱδρύσασθαι φρόνημα γενναῖον καὶ ἀκατάπληκτον ἐνθεῖσα .
τὰ δὲ ἁρμόττοντα τοῖς τε ὑπηκόοις καὶ τῷ κληρονόμῳ τῆς ἡγεμονίας διαλεχθεὶς ἄρχεται τὸν θεὸν ὑμνεῖν μετ ᾠδῆς , τελευταίαν αὐτῷ βίου τοῦ μετὰ σώματος εὐχαριστίαν ἀποδιδούς , ἀνθ  ὧν ἀπὸ γενέσεως ἄχρι γήρως καιναῖς καὶ οὐ ταῖς ἐν ἔθει χάρισιν εὐηργετεῖτο ·
καὶ συναγαγὼν ἄθροισμα θεῖον , τὰ στοιχεῖα τοῦ παντὸς καὶ τὰ συνεκτικώτατα μέρη τοῦ κόσμου , γῆν τε καὶ οὐρανόν , τὴν μὲν θνητῶν ἑστίαν , τὸν δὲ ἀθανάτων οἶκον , ἐν μέσοις τὰς ὑμνῳδίας ἐποιεῖτο διὰ παντὸς ἁρμονίας καὶ συμφωνίας εἴδους , ἵνα κατακούσωσιν ἄνθρωποί τε καὶ ἄγγελοι λειτουργοί , οἱ μὲν ὡς γνώριμοι , πρὸς τὴν τῆς ὁμοίας εὐχαρίστου διαθέσεως διδασκαλίαν , οἱ δ ὡς ἔφοροι θεασάμενοι κατὰ τὴν σφῶν ἐμπειρίαν , μή τι τῆς ᾠδῆς ἐκμελές , καὶ ἅμα διαπιστοῦντες , εἴ τις ἄνθρωπος ὢν ἐνδεδεμένος σώματι φθαρτῷ δύναται τὸν αὐτὸν τρόπον ἡλίῳ καὶ σελήνῃ καὶ τῷ τῶν ἄλλων ἀστέρων πανιέρῳ χορῷ μεμουσῶσθαι τὴν ψυχὴν πρὸς τὸ θεῖον ὄργανον , τὸν οὐρανὸν καὶ τὸν σύμπαντα κόσμον , ἁρμοσάμενος 0 1 2 .
ταχθεὶς δ ἐν τοῖς κατὰ τὸν αἰθέρα χορευταῖς ὁ ἱεροφάντης ἀνεκεράσατο ταῖς πρὸς θεὸν εὐχαρίστοις ὑμνῳδίαις τὰ γνήσια πάθη τῆς πρὸς τὸ ἔθνος εὐνοίας , ἐν οἷς ἦσαν ἔλεγχοι παλαιῶν ἁμαρτημάτων , αἱ πρὸς τὸν παρόντα καιρὸν νουθεσίαι καὶ σωφρονισμοί , παραινέσεις αἱ πρὸς τὰ μέλλοντα διὰ χρηστῶν ἐλπίδων , αἷς ἐπακολουθεῖν ἀναγκαῖον αἴσια τέλη 0 .
ὡς δ ἐτέλεσε τὰς χορείας ὁσιότητι καὶ φιλανθρωπίᾳ τρόπον τινὰ συνυφασμένας , ἤρξατο μεταβάλλειν ἐκ θνητῆς ζωῆς εἰς ἀθάνατον βίον κ ἀκ τοῦ κατ ὀλίγον συνῃσθάνετο τῆς τῶν ἐξ ὧν συνεκέκρατο διαζεύξεως , τοῦ μὲν σώματος ὀστρέου δίκην περιπεφυκότος περιαιρουμένου , τῆς δὲ ψυχῆς ἀπογυμνουμένης καὶ τὴν κατὰ φύσιν ἐνθένδε ποθούσης μετανάστασιν .
εἶθ  ἑτοιμασάμενος τὰ πρὸς ἔξοδον οὐ πρότερον ἐστείλατο τὴν ἀποικίαν ἢ τὰς τοῦ ἔθνους φυλὰς ἁπάσας εὐχαῖς ἐναρμονίοις  ἀριθμῷ δώδεκα  γερᾶραι διὰ τῆς τῶν φυλαρχῶν κατακλήσεως 0 ·
ἃς ὅτι τελεσφορηθήσονται πιστευτέον ·
ὅ τε γὰρ εὐξάμενος θεοφιλὴς ὅ τε θεὸς φιλάνθρωπος ὑπὲρ ὧν τε αἱ αἰτήσεις εὐπατρίδαι καὶ εὐγενεῖς τὴν ἀνωτάτω τεταγμένοι τάξιν , ὑπὸ στρατάρχῃ τῷ ποιητῇ πάντων καὶ πατρί 0 1 .
αἰτήσεις δ ἦσαν αἱ τῶν ἀληθινῶν ἀγαθῶν , οὐ μόνον ἐν τῷ θνητῷ ὅπως ὑπάρχωσιν αὐτοῖς βίῳ , ἀλλὰ πολὺ μᾶλλον ἐπὰν ἄνετος τοῦ τῆς σαρκὸς δεσμοῦ γένηται ἡ ψυχή .
μόνος γὰρ Μωυσῆς τὴν πρὸς τὰ θεῖα , ὡς ἔοικεν , ἐξ ἀρχῆς τὸ σύμπαν ἔθνος ὑπολαβὼν ἔχειν ἀναγκαιοτάτην συγγένειαν , πολὺ γνησιωτέραν τῆς ἀφ αἵματος , πάντων ἀγαθῶν ὧν δὴ ἀνθρωπίνη φύσις χωρεῖ κληρονόμον ἀπέφηνεν , ἃ μὲν αὐτὸς εἶχεν , ἐξ ἑτοίμου διδούς , ἃ δὲ μὴ κέκτητο , τὸν θεὸν ἱκετεύων παρασχεῖν , εἰδὼς τὰς τῶν χαρίτων αὐτοῦ πηγὰς ἀενάους μὲν οὔσας , οὐ πᾶσι δ ἀνειμένας , ἀλλὰ μόνοις ἱκέταις 0 ·